b'\n_START_ARTICLE_\nMisteri en el vaixell perdut\n_START_SECTION_\nArgument\n_START_PARAGRAPH_\nQuan John Sands, al comandament  del seu remolcador, evita la col\xc2\xb7lisi\xc3\xb3 amb el \xc2\xabMary Deare\xc2\xbb de Hong Kong en una espantosa tempesta, ignora que aquest ha estat destrossat per un incendi i que va a la deriva amb un sol home a bord, el segon del vaixell, Gideon Patch. Junts, els dos homes posen en marxa els motors i fan cap cap a les costes franceses. Per\xc3\xb2 Patch estimba  volunt\xc3\xa0riament el vaixell contra els esculls dels Minquiers prop de Sant Malo._NEWLINE_ De tornada a Anglaterra, davant els jutges mar\xc3\xadtims, Patch \xc3\xa9s acusat pels armadors del \xc2\xabMary Deare\xc2\xbb d\'haver barrinat el seu vaixell. I els testimoniatges dels homes de la  tripulaci\xc3\xb3 que juren haver evacuat, seguint els ordres de Patch, un vaixell mercant que era encara en situaci\xc3\xb3 de navegar l\'enfonsen m\xc3\xa9s. Quan s\'investiguen les restes del \xc2\xabMary Deare\xc2\xbb Gideon Patch, ajudat de John Sands, descobrir\xc3\xa0 el secret.\n_START_SECTION_\nCritiques\n_START_PARAGRAPH_\n"El suspens \xc3\xa9s h\xc3\xa0bilment mesurat i rebota diverses vegades amb un gui\xc3\xb3 de qualitat corrent. Gary Cooper hi encarna, una vegada m\xc3\xa9s, conscienciosament, l\'heroi aixafat pel Dest\xc3\xad, per\xc3\xb2 que triomfa sobre els seus adversaris. Els altres no s\xc3\xb3n m\xc3\xa9s que comparses. Les escenes de mar s\xc3\xb3n fotografiades amb habilitat. El conjunt de la pel\xc2\xb7l\xc3\xadcula es veu amb plaer."'